ประกาศกระทรวงสาธารณสุขประกาศกระทรวงสาธารณสุขเรื่องยาอันตรายฉบับที่ ๒๔ อาศัยอำนาจตามความในมาตรา ๗๖ (๓) แห่งพระราชบัญญัติยา พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒ ประกอบกับมาตรา ๗๘แห่งพระราชบัญญัติยา พ.ศ. ๒๕๑๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการยาในการประชุมครั้งที่๓/๒๕๕๔ เมื่อวันที่ ๒๑ กรกฎาคม ๒๕๕๔ จึงออกประกาศไว้ ดังต่อไปนี้ข้อ ๑ ให้ยกเลิกความใน(๙) ของข้อ ๓ แห่งประกาศกระทรวงสาธารณสุข เรื่อง ยาอันตราย ฉบับลงวันที่ ๒๖พฤษภาคม พ.ศ. ๒๕๒๑ และแก้ไขเพิ่มเติม และให้ใช้ความต่อไปนี้แทน(๙) ยาจำพวกแอดรีเนอร์ยิค (Adrenergic drugs) ยกเว้นก. ที่ใช้สำหรับหยอดจมูก ตามตำรายาที่รัฐมนตรีประกาศข. เอฟีดรีน ไฮโดรคลอไรด์ (Ephedrine hydrochloride) ขนาด ๑๕ - ๕๐ มิลลิกรัม ผสมกับทีโอฟิลลีน แอนไฮดรัส (Theophylline anhydrous) ขนาด ๖๐-๑๕๐ มิลลิกรัมที่ผลิตขึ้นเป็นยาบรรจุเสร็จชนิดเม็ดค. ที่ประกาศเป็นยาควบคุมพิเศษง. ฟีนิลเอฟรีน (Phenylephrine) ขนาดไม่เกิน ๑๐มิลลิกรัม ผสมกับคลอร์เฟนิรามีน (Chlorpheniramine) ขนาดไม่เกิน๔ มิลลิกรัม หรือบรอมเฟนิรามีน (Brompheniramine) ขนาดไม่เกิน๔ มิลลิกรัม ที่ผลิตขึ้นเป็นยาบรรจุเสร็จชนิดเม็ดหรือแคปซูลจ. ฟีนิลเอฟรีน (Phenylephrine) ขนาดไม่เกิน ๑๐มิลลิกรัม ผสมกับ พาราเซตามอล (Paracetamol)และคลอร์เฟนิรามีน (Chlorpheniramine) ขนาดไม่เกิน ๔มิลลิกรัม หรือบรอมเฟนิรามีน (Brompheniramine) ขนาดไม่เกิน๔ มิลลิกรัม ที่ผลิตขึ้นเป็นยาบรรจุเสร็จชนิดเม็ดหรือแคปซูลข้อ ๒ ให้เพิ่มความต่อไปนี้ใน(๓๒) ของข้อ ๓ แห่งประกาศกระทรวงสาธารณสุข เรื่อง ยาอันตราย ฉบับลงวันที่ ๒๖พฤษภาคม ๒๕๒๑ ซึ่งแก้ไขเพิ่มเติมโดยประกาศกระทรวงสาธารณสุข เรื่อง ยาอันตรายฉบับที่ ๔ และฉบับที่ ๑๗ ลงวันที่ ๘ สิงหาคม ๒๕๓๐ และวันที่ ๑๙ สิงหาคม ๒๕๔๕ ตามลำดับจ. คลอร์เฟนิรามีน (Chlorpheniramine) ขนาดไม่เกิน ๔ มิลลิกรัมหรือบรอมเฟนิรามีน (Brompheniramine) ขนาดไม่เกิน ๔ มิลลิกรัม ผสมกับฟีนิลเอฟรีน (Phenylephrine) ขนาดไม่เกิน ๑๐ มิลลิกรัม ที่ผลิตขึ้นเป็นยาบรรจุเสร็จชนิดเม็ดหรือแคปซูลฉ. คลอร์เฟนิรามีน (Chlorpheniramine) ขนาดไม่เกิน๔ มิลลิกรัม หรือบรอมเฟนิรามีน (Brompheniramine) ขนาดไม่เกิน๔ มิลลิกรัม ผสมกับพาราเซตามอล (Paracetamol) ขนาดไม่เกิน ๓๒๕มิลลิกรัม และฟีนิลเอฟรีน (Phenylephrine) ขนาดไม่เกิน ๑๐มิลลิกรัม ที่ผลิตขึ้นเป็นยาบรรจุเสร็จชนิดเม็ดหรือแคปซูลข้อ ๓ ยาที่ได้รับการยกเว้นไม่เป็นยาอันตรายตาม(๙) ง จ (๓๒) จ ฉ ของข้อ ๓ แห่งประกาศกระทรวงสาธารณสุข เรื่อง ยาอันตรายฉบับลงวันที่ ๒๖ พฤษภาคม ๒๕๒๑ ซึ่งแก้ไขเพิ่มเติมโดยประกาศกระทรวงสาธารณสุขฉบับนี้จะต้องเป็นไปตามสูตร ข้อบ่งใช้ วิธีการใช้ ขนาดบรรจุ และข้อความคำเตือนสำหรับยาที่ได้รับยกเว้นไม่เป็นยาอันตรายท้ายประกาศฉบับนี้ข้อ ๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๖ กันยายน พ.ศ. ๒๕๕๔วิทยาบุรณศิริรัฐมนตรีว่าการกระทรวงสาธารณสุข[เอกสารแนบท้าย]๑. สูตร ข้อบ่งใช้ วิธีใช้ ขนาดบรรจุ และข้อความของคำเตือนสำหรับยาที่ได้รับการยกเว้นไม่เป็นยาอันตราย ตามประกาศกระทรวงสาธารณสุข วันที่ ๘สิงหาคม ๒๕๓๐ เรื่อง ยาอันตราย ฉบับที่ ๔ ลงวันที่ ๘ สิงหาคม ๒๕๓๐ (เอกสารแนบท้ายประกาศกระทรวงสาธารณสุขเรื่อง ยาอันตราย ฉบับที่ ๒๔ ลงวันที่ ๑๖ กันยายน พ.ศ. ๒๕๕๔)(ดูข้อมูลจากภาพกฎหมาย)ปริยานุช/ผู้จัดทำ๔ ตุลาคม ๒๕๕๔ชาญ/ผู้ตรวจ๑๗ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๐๗ ง/หน้า ๓/๑๙ กันยายน ๒๕๕๔